
DISPUTATIO  MEDICA 


INAUGURALIS, 

I 

DE 

CHOLERA. 


/^UM  almae  hujus  Academiae  leges  pof- 
eunt,  ut  quifque  honores  medicos  am¬ 
biens  aliquam  difputationem  confcribat,  hoc 
opufculum  paucula  de  Cholera  compledens 
edere  decrevi. 

Haec  affedio  a  Culleno  sic  definitur. 

“  Humoris  biliofi  vomitus,  ejufdem  fimul 
“  dejedio  frequens ;  anxietas  ^  tormina  ;  fu- 

“  rarum  fpafmata.” 


A 


Hoc 

Hoc  genus  in  duas  fpecies  divifit,  quas  funt, 

1.  “  Cholera  (fpontanea)  tempeftate  calida,. 
“  line  caufa  manifefta  oboriens.” 

2.  “  Cholera  ( accidentalis )  a  rebus  acribus 
“  ingeftis*.” 

De  prima  autem  fpeeie  fola  tradtabo  *?  lig¬ 
norum  enim  concurfum,  qui  fecundam  fpe- 
ciem  comitatur,  ex  caufis  omnino  diverlis,  ab 
his  quae  germanam  choleram  excitant,  pende¬ 
re  mihi  perfuafum  eft. 


HISTORIA  MORBI 


Hoc  malum  faepe  per  populum  graffatur, 
praefertim  in  regionibus  calidis,  in  quibus  po- 
tiflimum  viget :  in  hujufmodi  quidem  terrae 
plagis,  quavis  anni  tempeftate  oriri  poteft ; 
plerumque  aut£m  in  his  etiam,  fervidifiimis 
tempellatibus  faevire  folet. 

Neque 

*  Synop.  Nofol.  Method. 

Neque  terne  plagae,  in  quibus  coeli  tempe¬ 
ries  eft  aequabilis,  nec  frigida  nimis  nec  cali- 

*  * 

da,  a  dira  quam  edit  ftrage,  immunes  eva¬ 
dunt  :  in  his  autem,  tempeftatibus  calidis  fo- 
1  is  fe  oflendit  #. 

Citius,  aut  ferius,  tempeftate  fua,  prout  ca¬ 
lor  inceperit,  prodire  folet  f .  Morbique  acer¬ 
bitas,  ut  Syden hamus  ob fervat,  caloris  mag¬ 
nitudini  pro  rata  ratione  refpondet. 

Imbrium  vim  in  regionibus  ac  tempeftati¬ 
bus  calidis,  temperie  aeris  admodum  fervida* 
ac  ficca,  praegrelfa,  morbum,  coeli  temperiem 
refrigerando,  potiflijnum  concitare  audtores  ob- 
fervant.  Nullo  autem  neque  frigore  admoto, 
neque  coeli  temperiei,  neque  vidftus,  aut  vitae 
generis,  mutatione,  quae  percipi  poteft,  prae-* 
grefia,  contingere  obfervatux  J. 

Omnem 

*  Cullen’s  Firft  Linea,  Vdl.  iv.  p.  42. 

r|-  Cleghorn  on  the  Difeafes  of  Minorca,  p.  142. 

X  Cullen,  ibid.  p.  44. 

Omnem  aetatem,  fexum,  ac  temperamen¬ 
tum  adoritur,  fed  praecipue  juvenes,  luxui  et 
inertiae  deditos;  et  praefertim,  teftante  Chal* 
mers,  qui  prava'  alimentorum  concoCtione,  et 
tubi  alimentarii  acore  laborant*. 

Languor,  naufea,  et  ventriculi  et  abdomi¬ 
nis  dolores  choleram  nonnunquam  praegredi- 

'•  *  ■  i 

untur :  Morbi  vero  impetus  eft  plerumque 
fubitaneus,  et  violentus ;  aeger  enim  vomitione 
et  dejectione,  vel  fimul,  vel  alternis  vicibus, 
urgentibus  afficitur. 

Materia,  quae  fupra  infraque  ejicitur,  con¬ 
flat  potiffimum  ex  felle,  cujus  fpecies  funt  ad¬ 
modum  variae  ;  eft  enim  modo  flava,  modo 
viridis,  alias  fufca,  alias  nigricans,  fumma 

» 

aegritudine,  faevifque  torminibus  comitata. 

Eodem  tempore,  abdominis,  et  interdum  to¬ 
tius  corporis,  et  praefertim  artuum  mufculi 
violentis  fpafmis  faepe  corripiuntur. 

Abdomen 

f  On  the  Difeafes  of  South  Carolina,  Vol.  i.  p.  2C0, 

t,/  * 

Abdomen  fimul  diftenditur ;  epigaftrii  ar¬ 
dor  et  dolor  torquent.  Arteriarum  pulfus, 
qui,  morbo  inchoato,  pleni  et  frequentes  erant, 
brevi  fe  fubmittunt,  et  parvi  et  abnormes 
evadunt ;  fudore  gelido,  animi  deliquio,  cum 
fumma  debilitate,  triflitia,  et  potus  frigidi  de- 
fiderio,  fimul  fupervenientibus. 

Choleras  impetum  pyrexia  raro  comitatur  ; 
quamvis  enim  arteriarum  pulfus,  et  fpiritus 
crebri  et  abnormes  fiant ;  opii  tamen  ufu  adeo 
plene  confopiuntur,  ut  nullus  nobis  pyrexiam 
adfuine  opinandi  locus  relinquatur. 

Hoc  modo  morbus  magna  violentia  progre¬ 
ditur,  donec  aegri  vires  admodum,  et  faepe 
fubito  exhauriuntur ;  ita  ut  vita  unius  diei, 
imo  nonnunquam  paucarum  horarum  fpatio, 
ut  Bontius  nobis  confirmat,  extinguatur. 

In  gravioribus  morbi  exemplis  exinanitio 
adeo  praeceps  eft,  ut  alvus,  quinque  vel  fex 
horarum  fpatio,  centies  fere  dejiciatur  ;  aegri- 
que  corpus  macie  adeo  conficitur,  vultufque 

ufque 

ufque  adeo  mutatur,  ut  amicis  maxime  fami¬ 
liaribus  vix  agnofcatur*. 

Pulfus  jam  rapide  labafcit ;  ita  ut  vix,  aut 
ne  vix  quidem,  percipi  poflit ;  frigus  extre¬ 
morum,  palpitatio,  fingultus,  fyncope  fuper- 
veniunt ;  urina  fupprimitur ;  aegerque  con- 
vulfionibus,  vel  animi  deliquio,  inelu&abii  vi 
lethi  rapitur. 

Haec  eft  forma  mali  maxime  communis  ; 
aliae  autem  varietates  exiftunt ;  in  nonnullis 
enim  exemplis  morbus  eft  multo  mitior ; 
unum  vel  alterum  diem  perflat,  et  tunc  paula- 
tim  difcedit ;  obfervandum  eft  autem  morbum 
utcunque  mitem,  fine  medicina  rarifiime  fa¬ 
nari  j% 

Alia  eft  porro  varietas  omnium,  ut  Monro 
nobis  in  praele&ionibus  fuis  confirmat,  longe 

periculofiflima,  qua  aeger  vomitione  fola  affi- 

\ 

citur 

*  Macbride*s  Praft.  Phyfic,  p.  461. 

/ 

f  Cullen's  Firft  Lines,  Vol.  iv.  p.  41. 

citur,  citiufque  quam  communi  cholerae  for¬ 
ma,  opprimitur. 

Cadavere  incifo,  ventriculi  ac  duodeni  fu~ 
perficies  interna  gangraena  affedta  obfervatur  ; 
porrd  externa  ventriculi  fuperficies  felle  fuffu- 
fa  cernitur  :  et  velicula  bilis,  et  dudlus  bilia- 
rii  laxati,  et  mole  audii  apparent*.  Hinc  Cel¬ 
sus  de  hoc  morbo  tradlans  inquit,  “  Hic  qui- 
“  dem  morbus  et  acutus  eft,  et  inter  inteftina 
“  llomachumque  verfatur  sic,  ut,  cujus  potif- 
“  fimum  partis  fit,  non  facile  dici  po^Iitf.,’ 

Praeter  has  fpecies,  alia  exiftunt  phaenome¬ 
na  bilis  redundantiam  indicantia ;  heparque 
ipfum  aridum,  humoribufque  fuis  fpoliatum 

V 

invenitur 


caus^p: 

*  Hoffman,  Vol.  ii.  p.  166. 

f  De  Medicina,  lib.  4.  cap.  11.  p.  219. 

J  Bonet.  Sepulchret.  edit.  Genev.  ann.  i6jg9 
tom.  2.  lib.  3.  fc£h  9.  obf.  2. 

CAUSAE  REMOTAE. 

Quamvis  bene  multa  de  rebus  circumflan¬ 
tibus,  quae  choleram  comitantur  nafcentem, 
cognofcuntur  ;  caufas  tamen  ejus  peculiares, 
earundemque  operandi  modum,  atra  adhuc 
caligine  mergi  affirmare  non  dubito. 

Hujus,  ficuti  caeterorum  morborum,  caufas, 
medici  ad  duo  capita,  remotas  nimirum  et 

proximam,  retulerunt. 

Remotas  in  pr a dif ponentes,  et  excitantes  five 

occajionales  diflribuerunt. 

Per  caufas  preedif ponentes  intelliguntur  om¬ 
nia,  quae  corpus  morbo  opportunum  reddunt  j 
corporifque  mutatio  his  caulis  inducla  voca¬ 
tur  proclivitas,  vel  opportunitas  ad  morbos. 

Per  caufas  excitantes ,  vel  occajionales ,  Medi¬ 
ci  volunt  omnia,  quae,  in  corpore  jam  proclivi 
fadto,  morbum  excitant. 


Ex 

Ex  morbi  hiftoria  fupra  tradita  difcimus  ju¬ 
niores,  inertiae,  et  luxui  deditos,  et  praefertim 
qui  canalis  alimentarii  acore  et  mobilitate  la¬ 
borant,  huic  malo  opportuniores  elfe,  quam 
aetate  prove&i,  vel  illi,  qui  rerum  fuarum  fa- 
tagunt,  quibufve  opera  vita  eft  :  Hinc  opportu¬ 
nitatem  in  hunc  morbum,  in  corporis,  et  po- 
tiflimum  canalis  alimentarii,  laxitate,  debilita¬ 
te,  ac  mobilitate,  conliftere  colligitur.  Cum 
haec  autem  corporis  conditio,  multorum  alio¬ 
rum  morborum,  nec  minori  quidem  probabi¬ 
litate,  caufa  praedifponens,  inter  medicos  pu¬ 
tatur  ;  ratio  eandem  pro  caufa  cholerae  pecu¬ 
liari  habendam  vetat ;  adducitque  ut  comi¬ 
tem  tantum  cholerae,  huic,  multifque  aliis  mor¬ 
bis,  communem,  credamus. 

Cum  cholera  in  regionibus  calidis  praecipue 
viget ;  calorem,  qualicunque  modo  agat,  inter 
caufas,  quae  mortales  eidem  opportunos  fre- 
quentiffime  reddunt,  colligere  fas  elfe  videtur: 
quoniam  vero  in  regionibus,  in  quibus  coeli 

B  temperies 

temperies  e(l  fatis  aequabilis,  nec  frigida  nimis 
nec  calida,  nonnunquam  fe  offendit,  regionum 
calidarum  vim,  minime  comitem  morbi  indi- 
vulfum  exiflere  manifeflum  efl. 

Haec  fententia  probabilior  videbitur,  cum 
machinae  animalis  calorem,  quantacunque  fue¬ 
rit  coeli  ambientis  temperies,  femper  eundem 
fere  perflare  perpendamus.  Quamvis  igitur 
hic  morbus  regionum  calidarum  proles  fre- 
quentiflime  exiftat,  calorem,  eandem  corporis 
temperiem  fupra  normam  naturalem  augendo, 
concitare,  vix  concludi  polle  videtur. 

Cauf<z  excitantes  aeque  quidem  obfcurae 
exiflunt ;  morbus  enim  nonnunquam,  quando 
nulla  hujufmodi  caufa  obfervari  potefl,  fe  of- 
tendit :  in  hoc  rei  flatu  tenebrofo,  nodus  ple¬ 
rumque  folvi  folet,  afferendo  opportunitatem  in 
morbum  effe  admodum  praecipitem:  hujuf¬ 
modi  autem  ineptia  nihil  aliud  efl  quam  igno¬ 
rantiae  vaframentum,  nec  unquam  pro  ratione 
redderetur,  fi  vera  caufa,  quae  daemonis  inflar, 

oculorum 

oculorum  aciem  effugientis,  latitat,  deprehen¬ 
di  poffet. 

De  nonnullis  quidem  caulis  cholerae  occa- 
nonalibus,  qualia  funt  frigus,  et  humor,  calo¬ 
rem  interdum  excipientia,  fatis  bene  conflare 
creditur ;  nam  aquae  vim  ex  coelo  fubito  mif- 
tam,  in  regionibus  ac  tempeftatibus  calidis,  aeris 
ambientis  temperie  admodum  fervida  ac  licca 
praegreffa,  morbum,  coeli  calorem  minuendo, 
potiffimum  concitare  obfervatum  fuit :  mor¬ 
bum  autem,  nulla  coeli  mutatione  praegreffa, 
neque  admoto  frigore,  fe  oftendere  obfervatione 
conflat. 

His  rationibus  cholerae  caufas  magna  ex 
parte  nobis  ignotas  effe  adducor  ut  credam. 

Hoffmannus,  aliique  audtores,  plures  alias 
caufas  cholerae  excitantes  memorant ;  qualia 
funt  fruHus  immaturi,  cibi  pingues,  catharti- 
ca  draftica,  venena,  arlenicum  nimirum,  vi¬ 
trum  antimonii,  &c.  quamvis  autem  haec  cau- 
farurn  farrago  ligna  cholerae  propria  limulantia 

concitat. 

concitat,  haec  ad  diarrhoeam  potius  biliofam, 
aliofve  morbos  dejectionibus  biliolis  comita¬ 
tos,  quam  ad  choleram  genuinam,  referenda 
videntur. 

* 

CAUSA  PROXIMA. 

Sunt  quibus  mobilitas  morbofa,  ex  canalis 
alimentarii  laxitate  et  debilitate  oriunda,  cau- 
fa  cholerae  proxima  videtur  :  haec  autem  tubi 
alimentarii  conditio,  utpote  pluribus  aliis  mor¬ 
bis  communis,  caufa  proxima  efle  nequit. 

Alii  opinantur  frigus  et  humorem  admota 
corpori,  calore  intenfo  prius  foluto,  cutis  ha¬ 
litum  reprimere  ;  hunc  reprelfum  ad  inteftina 

i 

deferri,  quae  acrimonia  fua  ftimulat,  et  in  mo¬ 
tus  abnormes  ac  violentos  rapit,  ita  ut  du&us 
biliarii  mulgeantur,  et  omnia  phaenomena  in¬ 
ducantur. 

Haec 

Haec  autem  frigoris  ratio  minime  admitten¬ 
da  eft  :  Cutis  enim  halitum  nemo  hadtenus 
acrem  probavit. 

Cullenus,  eo  quod  materia  evacuata  ex 
felle  potiffimum  conflat,  morbum  ex  audta  hu¬ 
jus  fecretione  pendere,  collegit :  et  ex  eo  quod 
bilis  praeceps  in  duodenum  delata  ligna  conci¬ 
tat,  eandem  acrem  elfe  confecit. 

Cullenus  autem  effedtum,  pro  caufa  habe¬ 
re,  bilemque  nullo  argumento  munitus,  acrem 
reri  videtur.  Monro  incommoda,  quae  ex  fel¬ 
le  in  hoc  morbo  proveniunt,  magnae  ejus  quan¬ 
titati,  in  tubum  alimentarium  profufae,  potius 
quam  dotibus  mutatis  tribuere  folet,  hanc  fen- 
tentiam  experimentis  firmat.  Bilem  recentem 
in  ranae  ventriculum  injecit,  ore  animalis  ftatim 
confuto,  ne  fel  rejiceretur,  rana  brevi  mortua 
eft.  Alius  ranae  cavo  peritonaei  aliquantulum 
bilis  recentis  infudit,  haec  quoque  rana  cito 
periit.  Cuniculo  infra  panniculum  carnofum 

aliquantulum  fellis  bubuli  recentis  tepidi  im- 

/ 

mifit, 

milit,  cuniculus  mortuus  e(t.  Ex  bis  pericu¬ 
lis  bilem  natura  fua  acrem  effe  collegit  *. 

Ad  fummam,  nihil  nos  de  caufa  cholerae 

* 

proxima,  et  pauca  tantum  de  remotis  cognof- 
cere  manifeftum  eft. 


RATIO  SYMPTOMATUM. 

Cum  pauca  tantum  de  hujus  morbi  caufis? 
live  remotis,  five  proxima,  intelliguntur ;  nos 
lignorum  rationem  reddere  vix  fperare  licet. 
Vomitio  biliofa  pendere  dicitur  ex  motu  peri- 
ftaltico  duodeni  inverfo,  deje&iones  biliofae  ex 
motu  inferiorum  inteltinorum  au&o,  litis  ex 
fellis  copia  in  ventriculo  exiflente,  tormina 
ex  bilis  acrimonia,  fingultus  et  palpitatio  ex 
viribus  corporis  pene  exhauftis,  fanguinem  ad 
cerebrum  ufque  propellere  non  valentibus,  fu- 

dor 


*  Audi.  Praeleft. 


DE  CHOLERA. 


i5 

dor  gelidus  ex  cutis  vafis  laxatis,  anxietas  ex 
felle  in  vena  portae  accumulato,  &c. 


DIAGNOSIS. 

Cholera  adeo  derepente  impetum  facit,  ejuf- 
que  figna  adeo  violenta  funt,  ut  facile  a  quo¬ 
vis  alio  morbo  dignofci  queat.  Morbi,  quibus 
facillime  confundi  folet,  funt  diarrhoea  et  dy- 
fenteria. 

Cholera  a  diarrhoea  diverfitate  feminii  ea- 
rundem  potiflimum  fecernitur.  Cholerae  enim 
caufae,  quatenus  obfervatione  judicare  fas  eft, 
ad  unam  fpeciem  peculiarem  pertinent :  di¬ 
arrhoeae  autem  caufae  funt  admodum  variae  et 
numerofae. 

Sauvagesius  et  Cullenus  choleram  mitio¬ 
rem  ab  illis,  quae  gradibus  ad  fummum  acerbi¬ 
tatis  faltigium  afcendunt,  fecernendo,  quali 
piagnitudinis  gradus  diverfam  morbi  fpeciem 

conditueret. 

conftitueret,  haud  parum  huic  rei  caliginis  ob¬ 
duxerunt. 

Hunc  minorem  cholerae  gradum  diarrhoeam 
hiliofam  appellarunt. 

Haec  morbi  varietas,  quae  cholera  mitior  voca¬ 
ri  debet,  eifdem  anni^tempeftatibus,  eademque 
coeli  temperie,  qua  cholera  gravior  faevit,  vige¬ 
re  folet ;  eifdemque  remediis  fanatur.  Quor- 
fum  igitur  difcrimen,  fi  gradu  tantum  difcre- 
pant  ? 

Si  res  igitur  nofologica  tantum  profit,  qua¬ 
tenus  diverfam  medendi  rationem  indicat,  nul¬ 
lum  hic  iftiufmodi  difcrimen  admittendum  \ 
cum  remedia  eadem  fint. 

Hinc  fola  choleram  a  diarrhoea  diftinguendi 
ratio,  quae  nobis  fuppetit,  noftra  caufarum, 
quibus  utraque  concitatur,  fcientia  efie  vide¬ 
tur  :  ubicunque  loci  haec  fcientia  manca  eft, 
aut  deficit,  ibi  diagnofis  imperfedta  fit  opor¬ 
tet. 


i 

Rush  morbum  cui  infantes  opportuni  funt, 
defcriptum,  choleram  infantum  vocat ;  haec 
febrem  remittentem  comitem  habet,  et  phaeno¬ 
mena  adeo  a  cholera  germana  diftant,  ut  rei 
nofologicae  admodum  rudis  lit,  qui  eandem 
Choleram  hallucinatus  fuerit, 

Cholera  a  dyfenteria  fatis  facile dignofcitur ; 
illa  neque  eft  peltifera  neque  pyrexiam  comi¬ 
tem  habet  \  porro  deje&iones  funt  admodum 
diverfae  ;  in  hac  enim  funt  exiguae,  mucofae, 
Ipumofae,  fanguine,  vel  fanie  tindtae,  retentis 
plerumque  aliquandiu  faecibus  naturalibus, 
dejedtifque  globulorum  rotundorum,  qui  fcyba- 
la  nuncupantur,  fpe.ciem  prae  fe  ferentibus, 
quae  quidem  omnia  in  cholera  diverfa  funt. 


PROGNOSIS. 

Quamvis  cholera  haud  rarb  Medicinae  cedit, 
nullus  tamen  forfan  exiltit  morbus,  li  pellem 

C  folam 

folam  excipiamus,  qui  exitium  citius  affert: 
in  cafibus  acerbioribus  aeger  paucis  horis  im~ 
provifa  vi  lethi  rapitur  ;  neque  tertio  plerum¬ 
que  die  fu  perfles  evadit j  faepe  viginti  quatuor 
horarum,  et  nonnunquam  multo  breviori  fpa- 
tio,  aufertur. 

Cholerae  mitioris  exempla  unum  alterumve 
diem  perflare  folent ;  et  dein  paulatim  cef- 
fant ;  fed  in  his  etiam  exemplis,  aegri  raro  fine 
medicinae  auxilio  revalefcunt. 

De  morbi,  adeo  periculo  pleni,  eventu,  cati- 
tlffiffie  judicandum  efl.  Res,  animum  ad  fe- 

*  * i  * 

quentia  advertendo,  plerumque  praevideri  po¬ 
te  fl.  Si  figna  fuerint  folito  violentiora,  prae- 
fertimque  fi  vomitio  et  dejedliones  fimul  ur¬ 
gent,  neque  fponte,  neque  medicamentorum 
opere  remiferint,  mors  brevi  expeclanda.  In- 
teflinorum  diflentio,  epigaftrii  ardor  et  dolor, 
Dtis  inexplebilis,  potus  frigidi  defiderium,  ar¬ 
teriarum  pulfus  celeres,  debiles,  ac  abnormes, 

gravis 

gravis  anxietas,  calor  magnus,  cum  fpiritu  dif¬ 
ficili,  et  accelerato,  funt  mali  figna  ominis. 

Frigus  extremorum,  fudor  gelidus,  palpita- 

* 

tio,  fingultus,  diftentio  nervorum,  animique 
deliquium,  periculum  adhuc  gravius  indicant : 
urinas  fuppreffio,  caeteris  fignis  perflantibus, 

-ii 

periculi  inflantis  indicium  efl. 

Jnfignis  oris  macies,  et  livor  cadaverofus, 

*  •  < 

cum  generali  nervorum  diflentione,  certi  mor¬ 
tis  prodromi  exiflunt* 

Color  exinanitionum  nigricans  praefagium 
exitus  inaufpicati  minime  fallax  apud  Hippo¬ 
cratem  exiflimatus  fuit ;  idemque  de  fangui- 
nis  exinanitionibus,  quippe  quae  inteflinorum 
gangraenam,  aut  rofionem,  indicant,  praedican- 
dum  efl* 

Prout  haec  figna  periculofa  plus  minus  ab¬ 
fuerint,  aut  ante  medicinae  viribus,  quam  ae¬ 
gri  vires  exhauriantur,  ceflerint,  plus  minus 
faufti  ominis  efl  ;  quamvifque  nonnulla  ex  fig¬ 
nis  medicinae  pertinaciter  obfliterint,  fi  aeger 


tamen 


" 

,  \ 

\ 

tamen  diei  feptimo  fupervixerit,  bonum  augu^ 
randum. 

CURATIO. 


Fauftifiimam  medendi  rationem  in  felle  ex¬ 
inaniendo,  ac  diluendo  mf  morbofa  corporis,  et 
pr^fertim  inteftinorum,  mobilitate,  corrigen¬ 
da,  corporifque  viribus  reftaurandis,  confidere, 
experientia  condat. 

Proximum  horum  medendi  eonfilium,  mor¬ 
bi  initio,  antequam  aegri  vires  convelluntur, 
abfolvi  debet.  Huic  fini  copiofus  diluentium 
ufus,  qualia  funt  jufculum  bubulum,  pullinum, 
aqua  hordeacea,  vel  pulmentum  tenue,  optime 
accommodatur. 

His  quidem  diluentibus,  in  cafibus  infigni 
debilitate  comitatis,  Vini,  et  Aromatum,  pauxil¬ 
lum,  ad  vires  labafcentes  fuftinendas,  addi  de¬ 
bet  ;  intedina  interea  iifdem  diluentibus,  for¬ 
ma  enematis  datis,  fovenda  et  reficienda  funt. 

Horum 

Horum  remediorum  delectus  in  omni  eafu 
e  medici  judicio  pendeat  oportet :  in  hac  re 
prudentis  erit  aegrotanti  morem  gerere.  JE- 
gro  appetenti,  potus  frigidus,  crediderim,  con¬ 
cedi  debet :  Cleghorn,  Hispanos  medicos 
nullum  remedium,  in  lugendis  cholerae  exem- 
piis,  frigida  copiofe  epota,  praefentius  invenifle 
refert :  hic  aquae  ufus  a  veteribus  medicis  com¬ 
mendatur*.  Et  fane  hoc  ipfo,  quod  ccther  ful- 
phuricus  cum  frigida  commiftus,  commodifiime 
exhibetur,  frigidae,  cum  hoc  medicamento 
commiftae,  ufus  in  mali  exemplis,  quae  flatus 
et  abdominis  diftentio,  comitantur,  tanquam 
auxilium  potentifiimum,  fuadendus  videtur. 

Diluentium  cardiacorum ,  utilitas  conflat  ex 
mira  felicitate,  quam  ex  eorundem,  in  quibuf- 
dam  cafibus,  ufu  percepit  Dick,  qui  navis 
mercatoriae  Queen  ad  Indiam  orientalem  de- 
ftinatae  fanitatem  chirurgus  regebat : 

“  The 

*  Aret.  Cappad.  de  curat.  M.  A.  1.  2.  c.  4.  et  Cael. 
Aurei,  de  Morb.  acut.  1.  3.  c.  21. 

“  The  natives  of  this  country,”  inquit  ille, 
“  are  alfo  fubjedt  to  this  difeafe,  particularly 
“  in  September  and  O&ober,  when  the  nights 
“  begin  to  turn  cold  ;  and,  as  they  feldom  ap- 
“  ply  immediately  for  ailiftance,  few  of  them 
“  recover.  The  vomiting  and  purging  are 
“  not  fo  fevere ;  but  their  pulfe  iinks  imme- 
“  diately  as  the  cramp  comes  on ;  and  as  they 
“  feldom  have  much  clothes  to  cover  them, 
“  and  but  the  bare  ground  for  a  bed,  it  is 
“  hardly  poffible  to  cure  therm  Strong  fric- 
“  tions,  with  hot  coarfe  cloths,  hot  fpirituous 
“  embrocations,  and  plenty  of  hot  wine  and 
“  fpices,  are  the  only  things  I  ever  faw  of  ufe 
“  to  them 

Poft  fellis  exinanitionem,  vel  etiam  ante,  ii 
segri  vires  labafcant,  vel  nervorum  diftentio 
violenta  et  generalis  iit,  morbofa  corporis  mo¬ 
bilitas  magnis  Opii  doiibus,  at  mole  parvis, 
hauftus,  vel  enematis ,  forma,  prout  cafui  ma¬ 
gis 

*  Medical  Comment.  Vol.  io.  p.  212. 


*3 

gis  conveniat,  ftatim  confopienda  eft  ;  quanti- 

.  •  f  »■*> 

tas  medicamenti  praLcribenda,  ejufque  itera¬ 
tio  medici  judicio  relinquenda  funt. 

Nonnullis  aegris  hauftus  Riverii  inter  effer- 

vefcendum  fumptus  non  folum  gratus  exiftit, 

fed  etiam  nonnunquam  vomitionem,  opio  fru- 

—  '  _  ;  , 

lira  adhibito,  repreffit*. 

Quamvis  ligna  hac  ratione  plerumque  levan¬ 
tur  ;  morbus,  finito  Opii  opere,  revertendi  pro¬ 
clivitatem  ollendit.  Haec  revertendi  proclivitas 
ob  magnam  totius  corporis,  et  prefertim  cana¬ 
lis  alimentarii  mobilitatem  perplures  dies  per¬ 
flat.  Hinc  medicamento  iterato  per  plures 
dies  opus  fit ;  et  quibus  ventriculus  et  intefti- 
na  difienduntur,  his  drachmam  olei  nucis  mof- 
chatce  exprefii  dimidiam  cum  opii  tindlura  in 
jufculi  pullini  hauftu  commiltam,  aflumendam, 
et  prout  res  poftularint,  iterandam,  commen¬ 
darem. 

P.ERCI  VAL 

f  Gardiner’s  Animal  .Economy,  p.  347. 

Percival,  Mancuniensis  in  tentaminibus 
fuis  afpe&um  noftrum  ad  colombo  radicis  uti¬ 
litatem  in  hoc  morbo  convertit.  Felici  ple¬ 
rumque  exitu,  ut  nobis  confirmat,  nullo  neque 
ad  bilem  exinaniendam,  neque  ad  ventricu¬ 
lum  et  inteftina  purganda  auxilio  praemifio,  in 
hoc  morbo,  adminiftrata  fuit.  Tormina  vio¬ 
lenta  levat ;  vomitionem  et  alvi  purgationem 
reprimit ;  inordinatos  vifcerum  motus  confo- 
pit ;  et  vires  aegri  exhauftas  cito  reficit. 

Quantitas  a  drachma  pulveris  dimidia  ad 
drachmas  duas  tertia,  vel  quarta  quaque,  hora, 
prout  figna  urgebant,  afiumpta  variabat. 

Tepidarium  hoc  malo  'laborantibus  profu- 
ifle  Dick  fequenti  narratione  teftatur. 

“  We  arrived  in  Madras  Roads  in  company 
66  with  another  fhip,  at  the  time  the  land- 
il  winds  blew  hotteft.  Many  were  fo  fevere- 
“  ly  attacked  with  the  above  complaint,  that 
“  I  was  under  the  neceflity  of  keeping  a  calk 
“  full  of  warm  water  always  ready  in  the  gal- 

“  ley, 

u  ley,toput  the  men  into,  as  foon  as  the  cramps 
“  feized  them.  After  this  they  were  rolled 
“  in  a  blanket,  and  plenty  of  warm  wine  and 
“  water  given  as  foon  as  the  ftomach  was  fuf- 
“  ficiently  fettled,  and  every  one  of  them  re- 
**  covered.  Before  the  fame  method  was  a- 
“  dopted  in  the  other  fhip,  ten  or  twelve  of 
“  their  bed  men  died  the  firft  week*.” 

Saunders  f  fanguinis  detradlionem,  et  me¬ 
dicamenta  exulceratoria  ampla  abdomini,  mor¬ 
bo  nafcenti,  imponenda,  commendat :  illius  au¬ 
tem  modi  remedia,  in  hoc  morbo,  quem  tanta 
tamque  praeceps  canalis  alimentarii  exinanitio 
comitatui*,  cuique  periculolillima  debilitas 
gradu  adeo  accelerato  fupervenit,  parum  tuta 
mihi  videntur. 

*  Medical  Comment.  Vol.  10.  p.  212» 
f  Treatife  on  the  Liver,  p.  144. 

